CELEX: 32017R1170
Language: hr
Date: 2017-06-26 00:00:00
Title: Provedbena uredba Komisije (EU) 2017/1170 оd 26. lipnja 2017. o razvrstavanju određene robe u kombiniranu nomenklaturu

1.7.2017   
               
               
                  HR
               
               
                  Službeni list Europske unije
               
               
                  L 170/59
               
            PROVEDBENA UREDBA KOMISIJE (EU) 2017/1170
      оd 26. lipnja 2017.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:
      
                  (1)
               
               
                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
               
            
                  (2)
               
               
                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
               
            
                  (3)
               
               
                  U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
               
            
                  (4)
               
               
                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
               
            
                  (5)
               
               
                  Mjere predviđene u ovoj Uredbi u skladu su s mišljenjem Odbora za carinski zakonik,
               
            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 26. lipnja 2017.
         
            
               Za Komisiju,
            
            
               u ime predsjednika,
            
            Stephen QUEST
            
               Glavni direktor
            
            
               Glavna uprava za oporezivanje i carinsku uniju
            
         
      
      
         (1)  SL L 269, 10.10.2013., str. 1.
      
      
         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
         PRILOG
         
                     Opis robe
                  
                  
                     Razvrstavanje (oznaka KN)
                  
                  
                     Obrazloženje
                  
               
                     (1)
                  
                  
                     (2)
                  
                  
                     (3)
                  
               
                     Kompaktni aparat s baterijskim napajanjem koji se stavlja na vrh prsta (tzv. „pulsni oksimetar”) s elektroničkim procesorom, dvije svjetlosne diode (LED), fotodiodom i LED zaslonom (s više načina prikaza) u jednoj jedinici. Opremljen je i pokazivačem istrošenosti baterije, alarmom u slučaju prevelike ili preniske brzine otkucaja srca ili razine kisika u krvi i „kvačicom” za stavljanje na prst.
                     Upotrebljava se kao neinvazivno sredstvo praćenja zasićenosti kisikom i mjerenja brzine otkucaja srca na temelju optičkog zračenja. Nakon što se aparat stavi na prst, LED diode kroz prst emitiraju svjetlo dviju različitih valnih duljina koje udara u fotodiodu. Na fotodiodi se mjeri različita apsorpcija za svaku valnu duljinu i na temelju toga se utvrđuju/izračunavaju zasićenost kisikom i brzina otkucaja srca.
                     Aparat je moguće primjenjivati za profesionalne medicinske potrebe te za potrebe istraživanja, u sportu, za poslovne potrebe itd. (primjerice u barokomorama, u alpinizmu pri atmosferi s niskim razinama kisika, dubinskom ronjenju; koristiti ga mogu i piloti, vatrogasci, astronauti itd.)
                     Vidjeti sliku (*1).
                  
                  
                     9018 19 10 
                  
                  
                     Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivom oznaka KN 9018 , 9018 19  i 9018 19 10 .
                     Aparat je obuhvaćen tarifnim brojem 9018  koji uključuje široki raspon instrumenata i uređaja koji se uglavnom upotrebljavaju za profesionalne potrebe pri sprječavanju bolesti ili liječenju, za operativne zahvate itd. Instrumenti i aparati razvrstani u taj tarifni broj mogu biti opremljeni optičkim uređajima te mogu upotrebljavati električnu energiju (vidjeti i Objašnjenja harmoniziranog sustava za tarifni broj 9018 ). Iako ovaj tip aparata mogu upotrebljavati i neprofesionalci, vrste je koja se upotrebljava u medicini i njime se pružaju informacije o „vitalnim tjelesnim funkcijama” koje možda trebaju analizirati stručne osobe.
                     Stoga je isključeno razvrstavanje u tarifni broj 9027  kao instrumenata i aparata za fizikalne ili kemijske analize primjenom optičkog zračenja.
                     Aparat je stoga razvrstan u oznaku KN 9018 19 10  među instrumente i aparate koji se upotrebljavaju u medicini, to jest aparate za istovremeno praćenje dvaju ili više parametara.
                  
               
            
         
            (*1)  Slika je samo informativne naravi.